Negeri Sembilan

Negeri Sambilan atau Nagari Sambilan (baso Nogoghi: Nogoghi Sombilan, Noghoghi Smilan; baso Malayu: Negeri Sembilan) adolah salah satu dari 13 nagari dalam konstitusi Malaysia, talatak di pantai barat Semenanjung Malaya, di selatan Kuala Lumpur sarato babatehan jo Selangor di utara, Pahang di timur, sarato Malaka jo Johor ka selatan.

Nagari Sambilan daulunyo marupoan federasi atau gabuangan dari babagai nagori nan manjadi luak, nan dibangun dek parantau Minang. Nagari Sambilan dipimpin dek Yang Dipertuan besar nan dipiliah dek Undang Nagari Sambilan nan barisi ampek urang panguaso nan bakadudukan di Sungai Ujong, Jelebu, Johol, jo Rembau.

 Sijarah 
Nagari Sambilan pado mulonyo diuni dek urang-urang asali nan tadiri dari urang Semelai, Semai, jo Jakun. Katigo etnis tu iduik bapindah-pindah, baburu, sarato maambiak hasil utan dan ado juo nan lah mulai baladang.

Pado awa abaik ka-14, urang-urang Sumatera dari Minangkabau mulai marantau ka Nagari Sambilan malalui Malaka inggo sampai ka Rembau sarato manaruko di situ di bawah palinduangan Kasultanan Malaka, kudian dilinduangi Kasultanan Johor.Reniwati, R. (2012). Bahasa Minangkabau dan Dialek Negeri Sembilan: Satu Tinjauan Perbandingan Linguistik Historis Komparatif . Wacana Etnik, 3(1), 71-86. Migrasi mancapai puncak pado abaik ka-15 inggo abaik ka-16.Situs Resmi Kerajaan Negeri Sembilan, Sejarah Berdiri http://www.ns.gov.my/my/kerajaan/info-negeri/sejarah-penubuhan  Urang Minangkabau mambaok adat nan matrilineal dan manjadi mayoritas, sarato manjadikan Sungai Linggi sabagai rute dagang utamonyo.https://museumvolunteersjmm.com/2016/04/04/the-minangkabau-of-negeri-sembilan/  Urang Minangkabau ko baasimilasi jo urang-urang asali inggo barasil tajadi panikahan di antaro kaduo kalompok panduduak ko. Katurunan dari kadunyo dinamokan jo suku Biduanda (Dondo). Suku Biduanda ko adolah pawarih asa Nagari Sambilan dan apobilo mamiliah pamimpiin mangko anyo dari suku ikolah nan dipiliah. Urang-urang Minangkabau nan tibo kudian basuku manuruik asa kampuangnyo surang di Minangkabau. Pado galombang rantau urang Minang ko barasa dari Limopuluah Koto jo Tanah Data.Zed, Mestika Hubungan Minangkabau Dengan Negeri Sembilan. Working Paper. FIS UNP, Padang.

Namo Nagari Sambilan mulai digunokan sajak abaik ka-16 untuak marujuak pado pamukiman baru nan ditaruko urang-urang Minang dan babantuak nagari nan mancakuik sambilan nagari. Nagari ko disabuik jo luak nan dipimpin dek Undang (datuak-datuak pangulu nan mamimpin nagari). Nagari-nagari tu di antaronyo Jelebu, Klang, Johol, Rembau, Sungai Ujong, Jelai, Naning, Segamat, jo Pasir Besar. Kasambilan nagari tu mambuek sistem pasakutuan nan disabuik Limbago Nagari Sambilan. Limbago Nagari Sambilan ado dalam naungan Kasultanan Johor.Zed, Mestika Hubungan Minangkabau Dengan Negeri Sembilan. Working Paper. FIS UNP, Padang.

Kuaso Johor di Nagari Sambilan malamah pado abaik ka-18 dek Bugih manyarang, sainggo mamaso urang-urang Minang diwakili urang-urang gadang nagari (Pangulu) mancari palinduangan ka tanah asa, Pagaruyuang. Rajo Alam Minangkabau, Sultan Abdul Jalil, mangirim dunsanaknyo, Rajo Malewa. Katiko lah sampai baliak di Nagari Sambilan, alah batagak karajaan dibawah pimpinan Rajo Khatib. Kudian Rajo Melewar maumuman parang malawan Rajo Khatib inggo manjadi pamimpin Nagari Sambilan. Sultan Johor maagiah gala Yamtuan Seri Menanti atau Yang di-Patuan Basa Nagari Sembilan pado 1773. Sasudah kamatian Rajo Malewa, tajadi sarangkaian pasalisiahan takaik suksesi. Untuak maso nan lamo, pangulu acok manjapuik rajo ka Pagaruyuang. Namun, dek pasaiangan di antaro kandidaik nan dicalonan, acok barakhia jo parang sudaro. Samantaro manuruik ''Daghregister'', pado taun 1677 panduduak nan bamukim di Sungai Ujong, Rembau jo Naning, disabuikan alah dipimpin dek ''Rajo Ibrahim'' dari Minangkabau.Situs Resmi Kerajaan Negeri Sembilan, Sejarah Berdiri http://www.ns.gov.my/my/kerajaan/info-negeri/sejarah-penubuhan 

Antaro bulan Agustus 1831 sampai Juli 1832, tajadi palawanan masyarakaik di Naning, palawanan ateh kolonialisasi Inggris. Parang ko indak lapeh dari pangaruah Pajanjian London taun 1824. Salapeh mandapek Malaka dari Balando, pamarintah kolonial Inggirih mamasuakan Naning sabagai bagian dari Malaka sajak taun 1827. Kudian masyarakaik Naning musti mambayia pajak pado residen Inggirih di Malaka, dan hal iko ditantang dek panduduak Naning, saingga pacah parang nan tanamo jo Parang Naning.

Pado 1873, Inggirih turuik sato dalam parang sudaro di Sungai Ujong dek manjago kapantiangan ekonomi sarato untuak maambiak aliah kandali daerah tu. Jelebu jatuah ka tangan Inggirih pado 1886, jo nagari-nagari lain nan tasiso pado 1895. Pado 1897, katiko Nagari-Nagari Malayu Basakutu (Federated Malay States, FMS) tabantuak, Sungai Ujong jo Jelebu bagabuang baliak jo konfeserasi nagari-nagari ketek lainnyo dibawah namo Nagari Sambilan, ditampekan dalam ciek Residen dan manjadi anggota FMS. Namun Naning tatap manjadi bagian Malaka, baitu pulo jo Klang dek Selangor, sarato Segamat dek Johor.Mohd Shah bin Mohd Said al-Haj, Tambo Alam Naning, DBP, 2000, ms 164 Ukuran Nagari Sambilan kini manjadi labiah ketek pado ukuran Nagari Sambilan saisuak.Zed, Mestika Hubungan Minangkabau Dengan Negeri Sembilan. Working Paper. FIS UNP, Padang.

Nagari Sambilan maalami panduduakan Japang pado Parang Dunia II antaro 1942 inggo 1945, kudian bagabuang baliak jo Federasi Malaya pado 1948, nan manjadi nagara Malaysia pado 1963.

 Pamarintahan 
jmpl|354x354px|Istano Sari Mananti lamo, pusek pamarintahan Nagari Sambilan saisuak. 

 Sistem pamarintahan mulo-mulo 
Sasudah adonyo limbago di Nagari Sambilan, kudian pangulu manjapuik putra Yang Dipatuan Pagaruyuang nan dianggap sabagai katurunan Iskandar Zulkarnain, tokoh lagenda Alam Minangkabau, untuak mamimpin institusi karajaan di Sri Menanti. Pakambangan barikuiknyo jo dek adonyo katurunan Sang Sapurba di Nagari Sambilan sarato pado wakatu basamoan di darek Minangkabau pacah Parang Pidari, mangko malalui Undang yang Ampat dipiliahlah katurunan diraja nan ado di Nagari Sambilan untuak manjadi Yang Dipatuan Basa Nagari Sambilan.

Kadudukan Undang yang Ampat baitu istimewa dalam Karajaan Nagari Sambilan, dek mamiliah jo malewa gala rajo untuak Nagari Sambilan, saroman jo fungsi Datuk yang empat dalam struktur pamarintahan Kasultanan Siak Sri Indopuro. Kadudukan Undang yang Ampat ko kamungkinan juo dipangaruahi dek adonyo Basa Ampek Balai dalam struktur Karajaan Pagaruyuang.

 Bagabuang jo Malaysia 
Salapeh kamardekaan Malaysia, kudian pado 16 September 1963 manjadi nagara bagian Federasi Malaysia. Nagari Sambilan nan mulonyo diambiak dari sambilan daerah, kini tingga tujuah.
jmpl|370x370px|Peta Nagari Sambilan, barikuik daerah pamiliahan anggota dewannyo.

 Jelebu (جلبو)
 Jempol (جمڨول)
 Seremban (سرمبن)
 Kuala Pilah (كوالا ڨيله)
 Rembau (رمباو)
 Port Dickson (ڨورت ديكسون)
 Tampin (تمڨين)

Negeri Sembilan terdiri daripada 9 luak iaitu :-

 Jelebu (جلبو)
 Inas/Jelai (اينس)
 Johol (جوهول)
 Rembau (رمباو)
 Sungai Ujong (سوڠاي اوجوڠ)
 Tampin (تمڨين)
 Jempol (جمڨول)
 Ulu Muar (اولو موار)
 Gunung Pasir (ݢونوڠ ڤاسير)

Kudian dalam pamarintahan nagara bagian dibantuak 36 Dewan Undangan Negeri (DUN) di Nagari Sambilan nan mawakili kawasan barikuik:
 Chennah
 Pertang
 Sungai Lui
 Klawang
 Serting
 Palong
 Jeram Padang
 Bahau
 Lenggeng
 Nilai
 Lobak
 Temiang
 Sikamat
 Ampangan
 Juasseh
 Seri Menanti
 Senaling
 Pilah
 Johol
 Labu
 Bukit Kepayang
 Rahang
 Mambau
 Senawang
 Paroi
 Chembong
 Rantau
 Kota
 Chuah
 Lukut
 Bagan Pinang
 Linggi
 Port Dickson
 Gemas
 Gemencheh
 Repah

 Karajaan 
Dalam aspek administari karajaan, nagari ko tabagi dalam 8 wilayah nan tadiri dari 3 Majilih Pabandaran jo 5 Majilih Daerah, di antaronyo Majilih Pabandaran Seremban, Majilih Pabandaran Nilai, Majilih Pabandaran Port Dickson, Majilih Daerah Jelebu, Majilih Daerah Jempol, Majilih Daerah Kuala Pilah, Majilih Daerah Rembau, jo Majilih Daerah Tampin.

Kota-kota utamo di Nagari Sambilan adolah Seremban (ibu kota), Nilai, Senawang, Port Dickson, Tampin, Bahau, Rembau, Kuala Pilah, Kuala Klawang, Gemencheh jo Gemas.

Yang Dipatuan Basa Nagari Sambilan marupokan Ketua Limbago Nagari. Dibawah limbago nagari, kuaso maluluskan undang-undang ado di Dewan Undangan Nagari (DUN). Anggota Dewan Undangan Nagari tadiri dari calon-calon nan mamanangi pilihanraya (pamiliahan umum) di kawasan Dewan Undangan masiang-masiang.

Partai politik nan mamanangi mayoritas kurisi Dewan Undangan Nagari ado hak untuak dicalonkan manjadi Mantari Basa Nagari Sambilan nan dilewa dek Yang Di-Patuan Basa. Mantari Basa kudian ka mamiliah ahli-ahli Majilih Musyawarah Karajaan atau EXCO. Exco ko barasa dari kalangan ahli-ahli Dewan Undangan Nagari.
al=|jmpl|333x333px|Wisma Negeri di Seremban, ibu kota Nagari Sembilan, marupokan gaduang setiausaha (sekretariat) Karajaan Nagari Sambilan nan baarsitektur Minangkabau.

 Mantari Basa (Menteri Besar) Nagari Sambilan 
NamoMulai batugasSalasai batugasTun Abdul Malek bin Yusof19481953Mohamad Salleh bin Sulaiman19501951Tun (Dr) Haji Aziz MajidApril 19521952Dato' Shamsuddin bin Naim19531959Mohamad Shariff bin Abdul SamadApril 1959Jun 1959Dato' Dr. Mohd Said bin Muhammad19591969Dato' Mansor bin Othman19691978Tan Sri Dato' Seri Utama Dr. Rais Yatim19781982Tan Sri Isa Abdul Samad19822004Dato' Seri Utama Mohamad bin Haji Hassan20042018Dato' Seri Aminuddin Harun2018Kini

 Panduduak 
Nagari Sambilan mampunyoi tujuah buah daerah

UrutanDaerahPanduduak 20101Seremban555,9352Jempol116,5763Port Dickson115,3614Tampin84,8895Kuala Pilah66,0926Rembau43,0117Jelebu39,200

Nagari Sambilan mampunyoi jumlah populasi di Malaysia sabanyak 1.021.064 urang pado taun 2010. Nagari ko mampunyoi kalompok etnik nan tadiri dari kaum Malayu 57.8%, Cino 21.9%, India 14.3%, dan lain-lain 0.35%.

 Agamo 

Pado taun 2010 populasi  Nagari Sembilan adolah 60,3% Islam, 21,2% Buddha, 13.4% Hindu, 2,4% Kristen, 0,5% Taoist atau agamo Cino, diikuti 1,4% agamo lain, sarato 0,8% indak baragamo.

 Budayo 

Urang Malayu di Nagari Sambilan biaso disabuik oghang Nogoghi (urang Nagari). Urang Nagari marupokan katurunan dari urang-urang Minangkabau nan alah lamo marantau ka Nagari Sambilan nan kudian manikah jo urang-urang asali. Di antaro kasenian tradisionalnyo nan tanamo yaitu Randai.

Urang Nagari mampunyoi adat, budayo, sijarah, tradisi, jo sistem politik nan babeda jo nagari-nagari lainnyo di Malaysia. Papatah "biar mati anak, jangan mati adat" alah manjadi padoman iduik urang Nogoghi. Adat Minangkabau, nan kudian disabuik Adat Perpatih, alah ado di Nagari Sambilan sajak abaik ka-14 Masalah adat nan manjadi ciri khas Nagari Sambilan di antaronyo soal pambagian harato pusako atau sistem warih, gala adat, sarato suku nan diturunkan manuruik garih katurunan mandeh.

Suku
Urang Nagari tabagi ka dalam 12 suku, manuruik asa niniak muyangnyo. Suku tabantuak manuruik katurunan mandehnyo, di antaronyo:

Biduanda
Batu Hampa
Mungkal
Sarilomak (Solomak)
Payakumboh
Tigo Nenek
Sri Melenggang (Somolenggang)
Batu Bolang
Tanah Data
Anak Acheh
Anak Melaka
Tigo Batu

 Pandidikan 
Nagari Sambilan mampunyoi babarapo buah institusi paguruan tinggi nagari jo swasta. Pusat institusi paguruan tinggi labiah rami ado di kota-kota utamo di Nagari Sambilan. Barikuik institusi paguruan tinggi nan ado:

 Institusi paguruan tinggi nagari 
Namo institusiSingkatanDidirikanLokasiPoliteknik Port DicksonPPD1990Port DicksonUniversitas Sains Islam MalaysiaUSIM1998NilaiUniversitas Teknologi MARAUiTM1999Kuala Pilah,Seremban,Rembau& NilaiPoliteknik NilaiPNS2007Bandar Enstek, NilaiInstitut Pandidikan Guru Kampus Pandidikan TeknikIPG KPT2013Bandar Enstek, Nilai

 Institusi paguruan tinggi swasta jo kampus universitas 
Namo institutSingkatanDidirikanLokasiKampus Universitas Internasional INTIINTI-IU1998NilaiManipal International UniversityMIU2011NilaiKampus Internasional NilaiNU1997NilaiUniversitas MayfieldMFU2005BahauKampus Universitas LintonUCL1995MantinMalaysia Theological SeminarySTM1979SerembanUCSI International SchoolUCSI1986Bandar SpringhillKampus Universitas Teknologi IslamUNITI1997Pasir Panjang, Port Dickson

 Makanan 
Makanan tradisional Nagari Sambilan biasonyo disajikan angek jo rasonyo nan padeh dek salah satu bahan masak nan biaso digunokan yaitu lado kutu (dalam bahaso Nogoghi disabuik cili padi). Masakan nan tanamo salah satunyo Randang dagiang (dalam baso Nogoghi disabuik ghondang). Gaya masakan Minangkabau cukuik mampangaruahi masakan Nagari Sambilan, utamonyo dalam hal pamakaian lado inggo tacipta raso padeh dalam masakannyo. Masakan lainnyo nan khas Nagari Sambilan yaitu Masak Lomak Cili Padi, sarupo gulai nan barisi ikan, dagiang, atau sayua, bamasak dalam santan nan bacampua kunyik jo lado kutu.

Makanan lain nan khas Nagari Sambilan adolah Lomang, puluik dimasak jo santan dalam batang buluah dibaka ateh baro api. Biasonyo urang Nogoghi maidangkan basamo jo Randang.

 Rujuakan